b"\n_START_ARTICLE_\nAgrigento\n_START_SECTION_\nHaldus\n_START_PARAGRAPH_\nAgrigento piirneb j\xc3\xa4rgmiste omavalitsus\xc3\xbcksustega: Aragona, Cattolica Eraclea, Favara, Joppolo Giancaxio, Montallegro, Naro, Palma di Montechiaro, Porto Empedocle, Raffadali, Realmonte, Sant'Angelo Muxaro, Siculiana._NEWLINE_Agrigento halduspiirides asuvad j\xc3\xa4rgmised fraktsioonid: Favara, Fiumenaro, Giardina Gallotti, Montaperto, San Leone Mos\xc3\xa8, San Michele, Villaseta.\n_START_SECTION_\nLoodus\n_START_PARAGRAPH_\nStrateegiliselt t\xc3\xa4htsal m\xc3\xa4eahelikul asuva Agrigento territooriumil voolavad Sant\xe2\x80\x99Anna ja Akragase j\xc3\xb5ed, edelapiiriks on Vahemere rannik._NEWLINE_Kolmek\xc3\xbcmne aasta (1961\xe2\x80\x931990) vaatluste andmetel on k\xc3\xb5ige jahedam kuu jaanuar (keskmine temperatuur +11,00\xc2\xa0\xc2\xb0C) ja k\xc3\xb5ige soojem kuu august (keskmine temperatuur +28,5\xc2\xa0\xc2\xb0C).\n_START_SECTION_\nAjalugu\n_START_PARAGRAPH_\nLinnal on selle pika ajaloo jooksul olnud neli nime: \xe1\xbc\x88\xce\xba\xcf\x81\xce\xac\xce\xb3\xce\xb1\xcf\x82 (Akragas) kreeklastele, Agrigentum roomlastele, Kerkent v\xc3\xb5i Gergent araablastele; normannidele Girgenti. Kuni 1929. aastani oli linnal sama nimi, mis rooma ajalgi, Agrigentum. Praeguse nime, Agrigento, sai linn 1927. aasta 16. juuni kuningliku dekreediga._NEWLINE_Agrigento polise asutajateks olid Gelast p\xc3\xa4rit kreeka kolonistid, kes andsid asulale nimeks Akragas._NEWLINE_Akragas kasvas kiiresti ja muutus peagi \xc3\xbcheks rikkamaks ja kuulsamaks Kreeka kolooniaks Magna Graecias. VI\xe2\x80\x93V sajandil e.m.a. oli linn t\xc3\xbcrannide Phalarise ja Theroni v\xc3\xb5imu all. P\xc3\xa4rast Theroni poja Thrasydaeuse kukutamist kehtestati Akragases demokraatia. Demokraatlik valitsemiskord kukutati p\xc3\xa4rast kartaagolaste r\xc3\xbc\xc3\xbcstet aastal 406 eKr._NEWLINE_I Puunia s\xc3\xb5ja ajal v\xc3\xb5itlesid linna p\xc3\xa4rast roomlased ja kartaagolased. 262. aastal e.m.a. piirasid roomlased linna sisse ning vallutasid selle p\xc3\xa4rast kartaagolaste abij\xc3\xb5udude purustamist 261. aastal e.m.a. Linna elanikkond m\xc3\xbc\xc3\xbcdi orjusesse. II Puunia s\xc3\xb5ja ajal (218\xe2\x80\x93201 e.m.a.) v\xc3\xb5itlesid Rooma ja Kartaago linna p\xc3\xa4rast taas. Roomlased vallutasid linna 210. aastal e.m.a. ja andsid sellele nimeks Agrigentum. 205. aastal e.m.a. vallutasid kartaagolased linna k\xc3\xbcll tagasi, kuid rahulepinguga j\xc3\xa4i linn Rooma valdusesse. Linna elanikud said Rooma kodakondsuse p\xc3\xa4rast Julius Caesari surma 44. aastal e.m.a._NEWLINE_Normannid, Roger I juhtimisel, vallutasid linna 1087. aastal. II maailmas\xc3\xb5ja ajal sai linn kannatada l\xc3\xa4bi mitmete pommir\xc3\xbcnnakute.\n_START_SECTION_\nM\xc3\xa4lestusm\xc3\xa4rgid ja vaatamisv\xc3\xa4\xc3\xa4rsused\n_START_PARAGRAPH_\nKreeka linnast j\xc3\xa4\xc3\xa4nud varemete kohta loe kirjutisest Templite org (Valle dei Tempi), milles kirjutatakse 1997. aastal UNESCO maailmap\xc3\xa4randi nimistusse kantud arheoloogiapargist.\n_START_SECTION_\n\xc3\x9clikool\n_START_PARAGRAPH_\nAgrigentos asub Palermo \xc3\xbclikooli haru. 2008/2009 \xc3\xb5ppeaastal omandas selle 6 teaduskonnas teadmisi 3613 \xc3\xbcli\xc3\xb5pilast.\n_START_SECTION_\nRaudtee\n_START_PARAGRAPH_\nAgrigentos on kaks raudteejaama ning kaks XIX sajandi II poolel avatud raudteeliini, Palermo-Agrigento-Porto Empedocle ja Agrigento-Caltanissetta Xirbi"